Document ID: /roh_data/filtered/fineweb-2-filterrobots_roh.jsonl.gz/41382

La garascha Quadrellas è vegnida construida avant passa 50 onns. Per pudair tegnair avert quella en avegnir sto San Murezzan investir 9,1 milliuns francs en la segirezza. Oravant tut la segirezza cunter fieu n’era betg pli dada ed era la tecnica da chasa n’era betg pli actuala.
Il credit a 9,1 milliuns francs è vegnì deliberà dal suveran als 27 november 2022.
Lavurs dapi avrigl
Las lavurs da sanaziun han cumenzà il 11 d’avrigl 2023 e quellas èn intensivas: Surfatschas, pittas, entradas, mesiras per la protecziun cunter incendis e salvament tut quai sto esser inclus en quels 9,1 milliuns francs uschia che la chasa da parcar Quadrellas possia almain restar averta per ils proxims 15 onns.
La garascha Quadrellas saja impurtanta oravant tut per las fatschentas e per ils hotels vischins, uschia il vicepresident communal Reto Matossi. Questa garascha è da gronda impurtanza, perquai ch’ella sa chatta amez il center dal vitg da San Murezzan.
La reavertura è planisada per la stagiun d'enviern.